7.pielikums

Padziļināti analizēto TemPl stipro, vājo pušu vērtējums un pašvaldību pieredze [[1]](#footnote-1)

|  |  |  |
| --- | --- | --- |
| **TemPl stiprās puses**  (+) | **TemPl vājās puses**  (-) | **Pašvaldības pieredze, ieteikumi** |
| **Balvu muižas apbūves un tai pieguļošo teritoriju apstādījumu un publisko ārtelpu attīstības tematiskais plānojums *(Balvu novads)*** | | |
| (+) Iedzīvotāju iesaiste (aptauja, darba grupa);  (+)Balvu ezera apkārtnes, t.sk. muižas ainavas izpēte un raksturojums;  (+)Pētāmās teritorijas inženierinrfrastruktūras raksturojums;  (+)Pētāmās teritorijas zonējums zonās un rekomendācijas labiekārtojumam, apsaimniekošanai;  (+)Īstenojamo aktivitāšu plāns pa gadiem;  (+)Ir norāde, ka ir jāizstrādā TemPl uzraudzības kārtība. | (-) Nav norādes par TemPl darbības termiņu;  (-) Nav informācijas par TemPl uzraudzību. | Sabiedriskajai apspriešanai ir liela nozīme.  TemPl 1.redakcijā bija rakstīts par estrādes pārvietošanu un daudzdzīvokļu mājas nojaukšanu nākotnē, kas izraisīja lielu sabiedrības aktivitāti. Ņemot vērā sabiedrības iebildumus, 2.TemPl redakcijā estrādes pārvietošana palika tikai kā ieteikums, bet mājas  nojaukšana vairs netika iekļauta. |
| **Bauskas pilsētas upju ainavas un zaļās infrastruktūras tematiskais plānojums**  ***(Bauskas novads)*** | | |
| (+) Upju ainavas un zaļās infrastruktūras analīze sasaistē ar pilsētas teritoriju;  (+) Detalizēti priekšlikumi infrastruktūras attīstībai un apsaimniekošanai izdalītajos ainavu telpu posmos;  (+) TemPl uzraudzības un novērtēšanas kārtība;  (+) Grafisks priekšlikums upju ainavas zīmolam, ņemot vērā upju ainavu telpisko raksturu. | (-) Nav norādes par TemPl darbības termiņu;  (-) Nav norādes par sabiedrības līdzdalību. | TemPl izstrāde nav lēts pasākums, bet ir iespēja piesaistīt ES fonda līdzfinansējumu (šajā gadījumā ZPR projekta ENGRAVE ietvaros)[[2]](#footnote-2).    TemPl sabiedriskās apspriešanas ieteicams organizēt neformālā vidē, lai sasniegtu lielāku iedzīvotāju aktivitāti.  Bauskā tika organizētas vairākas publiskās apspriešanas un izglītojoši pasākumi. TemPl izstrādātāji TemPl risinājumus prezentēja pasākumos “Traktordiena 2019” un “Bauskas vecpilsētas pagalmu svētki un putras godēšana”, kad iedzīvotāji kopā ar TemPl izstrādātājiem dalījās ar savām idejām, zīmējot tās uz asfalta.  TemPl tiek izmantots projektu ideju ģenerēšanā un sagatavošanā. TemPl izstrāde ir labs instruments, lai risinātu specifiskus jautājumus pašvaldības novada teritorijā, piesaistot kvalificētus speciālistus.  TemPl uzraudzības un īstenošanas kārtība ir ļoti grūti īstenojama. Katrs dokuments ir individuāls un arī uzraudzības kārtībai ir jābūt labi pārdomātai. |
| **Publisko ūdeņu teritoriju izmantošana Jelgavas pilsētas administratīvajās robežās**  **(Jelgavas valstspilsēta*)*** | | |
| (+) Piekļuves vērtējums publiskiem ūdeņiem gan vasarā, gan pavasarī;  (+) Sasaiste ar Jelgavas valstspilsētas TP TIAN;  (+) Prioritāro projektu izvirzīšana;  (+) Ūdeņu izmantošanas noteikumu projekts un zonējuma plāns. | (-) Nav norādes par TemPl darbības termiņu;  (-) Nav norādes par sabiedrības iesaisti;  (-) Nav norādes par TemPl novērtēšanu (uzraudzību). | Labā pieredze: papildus normatīvajā regulējumā noteiktajai sabiedrības iesaistei ieteicams organizēt diskusijas/tematiskās darba grupas ar nozares pārstāvjiem un institūcijām un TemPl izstrādei piesaistīt pieredzējušus kvalitatīvu ģeotelpisko datu sagatavošanas speciālistus.    TemPl ņemts vērā Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam un attīstības programma 2023.–2029. gadam izstrādē. Plānošanas dokumentā ir norādīts, ka, lai uzlabotu pilsētas ūdensobjektu stāvokli, jāņem vērā TemPl iekļautos priekšlikumus publisko ūdeņu plānošanas un izmantošanas uzlabošanai. Arī citos plānošanas dokumentos, piemēram, DP, kuri tiek izstrādāti upju krastmalu tuvumā, TemPl tiek ņemts vērā, kā piemēram - [https://geolatvija.lv/geo/tapis#document\_19434#nozoom](https://geolatvija.lv/geo/tapis#document_19434) (skatīt detālplānojuma 1.redakcijas Paskaidrojuma raksta 19.lpp.).  TemPl informācija (pēc nepieciešamības to aktualizējot) tiks izmantota projektu sagatavošanā ES fondu finansējuma apguvei, kā piemēram, Svētes upes gultnes pārtīrīšana, krastu erozijas novēršana, caurplūdes atjaunošana un kompleksi pretplūdu pasākumi, kura īstenošana ir plānota laikā periodā 2026.-2029.  Pilsētas teritorijas plānojums vēl ir izstrādes procesā, un tajā tiks iekļauta informācija par prioritāri attīstāmām teritorijām un objektiem, kuri jau tika izvērtēti TemPl izstrādes procesā. |
| **Jūrmalas meliorācijas un lietus ūdens kanalizācijas sistēmu attīstības plāns**  ***(Jūrmalas valstspilsēta )*** | | |
| (+) Norādīta sasaiste ar pašvaldības TIAN;  (+) Dokumentā atsevišķa sadaļa par Ķemeru nacionālo parku un tā dabas aizsardzības plānu;  (+) Prioritāro meliorācijas objektu atlases metodika;  (+) Indikatīvas izmaksas nepieciešamajiem infrastruktūras objektiem;  (+) Publiskās apspriešanas priekšlikumu apkopojums  (+) Ciemu plāni mērogā 1:5000. | (-) Nav norādes par TemPl darbības termiņu;  (-) Nav norādes par TemPl novērtēšanu (uzraudzību). | Konkrētais TemPl ir izstrādāts meliorācijas un lietus kanalizācijas problēmu risināšanai pilsētā, un tā būtiskā nozīme ir prioritāri risināmo problēmu identificēšana un rīcības plāna sastādīšana tālākai budžeta plānošanai. Jūrmalas pieredze, pielietojot TemPl kā plānošanas instrumentu, ir tieši pašvaldības darba organizēšanai kādas problēmas risināšanai, izvērtējot situāciju, nosakot prioritātes un darba kārtību.  Patlaban TemPl “Jūrmalas meliorācijas un lietus ūdens kanalizācijas sistēmu attīstības plāns” teritorijas plānošanā netiek izmantots, TemPl sniegtās rekomendācijas ir paredzēts iekļaut jaunā pilsētas teritorijas plānojumā, kad notiks tā izstrāde.  Pašvaldībām ir dažādas situācijas un mērķi, kad kā plānošanas dokuments tiek izvēlēts TemPl. Tādēļ, visticamāk, procedūru nebūtu nepieciešams stingrāk reglamentēt, lai izvairītos no liekām darbībām to izstrādē. Patlaban pašvaldības TemPl izstrādi var organizēt atbilstoši TemPl raksturam un potenciālajai tā īstenošanas ietekmei. |
| **Liepājas pilsētas pludmales attīstība**  ***(Liepājas valstspilsēta)*** | | |
| **(+) Pludmales piekļuves vērtējums un risinājumi;**  **(+) Vides jautājumu respektēšana visos TemPl risinājumos;**  **(+) Strukturēta risinājumu detalizācija no konceptuāliem risinājumiem līdz infrastruktūras objektu dizainam;**  **(+) TemPl risinājumu pielietojamība, mērķtiecīgi piesaistot un plānojot finansējumu;**  **(+) Mērķtiecīga TemPl ieviešana, kombinējot dažādus finanšu instrumentus;**  **(+) TemPl ieviešanas atspoguļošana plašsaziņas mēdijos;**  **(+) Dalīšanās ar TemPl izstrādes un ieviešanas pieredzi dažādos semināros, speciālistu apmācībās.** | (-) Dokuments nav ievietots TAPIS;  (-) Dokumentā nav norādes par TemPl darbības termiņu;  (-) Dokumentā nav norādes par sabiedrības līdzdalību;  (-) Dokumentā nav norādes par TemPl novērtēšanu (uzraudzību); | Labā pieredze:  TemPl izstrādes laikā bija liela iedzīvotāju atsaucība uz pašvaldības plašsaziņas līdzekļos ievietoto aptauju, kas bija sastādīta ar atbilžu variantu izvēlēm un arī iespēju atbildēt brīvā formā.  Metu konkursa rīkošana deva iespējas izvēlēties infrastruktūras isinājumus no vairākām idejām.  Cita vērtīga pieredze:   * Finansējuma piesaistīšana TemPl izstrādei aizņem ilgu laika periodu; * TemPl izstrāde aizņēma ilgāku laiku, kā bija plānots; * TemPl risinājumi vietas līmenī bija ļoti detalizēti. Ņemot vērā, ka TemPl izstrādes laiks bija vairāki gadi, jāsecina, ka detalizēti izstrādātie risinājumi dažkārt vairs nav aktuāli, jo sabiedrības vajadzības un dizaina tendences šobrīd jau ir mainījušajās.   Ieteikumi:   * Templ izstrādes koordinēšanai pašvaldībai jānosaka atbildīgais darbinieks ar atbilstošu pieredzi. * Sabiedrības iesaistes plānošanā un organizēšanā jāiesaista sabiedrisko attiecību jomas speciālisti. * Komercdarbības pakalpojuma plānošanā jāiesaista potenciālie uzņēmēji, kas var sniegt informāciju par veiksmīgai komercdarbībai nepieciešamo infrastruktūru un nosacījumiem * TemPl izstrādē nepieciešams iesaistīt attiecīgo jomu nevalstisko organizāciju pārstāvjus. * Jāizvērtē laiks TemPl īstenošanai. TemPl realizēšanu plānot pa kārtām. Risinājumu detalizāciju paredzēt brīdī, kad būs pamatota informācija par finansējuma pieejamību. |
| **Babītes novada teritorijas aizsargjoslu, aprobežojumu un meliorācijas**  **attīstības tematiskais plānojums”*(Mārupes novads)*** | | |
| (+) Savstarpēji saistītu dabas, infrastruktūras objektu un tīklu analīze sasaistē ar TP;  (+) Daudzveidīgs kartogrāfiskais materiāls;  (+) Izdalītas teritorijas ar īpašiem noteikumiem,  (+) Sagatavoti priekšlikumi TIN;  (+) norādīti prioritārie pretplūdu pasākumi. | (-) Nav norādes par TemPl darbības termiņu;  (-) Nav norādes par sabiedrības iesaisti;  (-) Nav norādes par TemPl novērtēšanu (uzraudzību);  (-) TemPl nav ievietots Mārupes novada pašvaldības tīmekļvietnē. | Ieteikumi:   * Uzsākot TemPl izstrādi jāizvērtē, vai nepieciešamais dokuments ir “Izpēte” vai “Plānošanas dokuments”, izejot no tā arī jāizvēlas pasākumi sabiedrības iesaistei; * Kontekstā ar aizsargjoslām – jārēķinās, ka normatīvie akti mainās un mainās arī objekti, kam nosaka aizsargjoslas, mainās applūstošo teritoriju robežas (precizējot prognozes vai fizisko situāciju). Aizsargjoslu gadījumā dokuments vairāk uzskatāms kā informācijas avots; * TemPl īstenošanu var uzraudzīt, ja tiek noteikti konkrēti pasākumi, termiņi un atbildīgās institūcijas, un procesi, kuru ietvaros ir jāīsteno TemPl pasākumi (jāiekļauj investīciju plānā, jāiekļauj saistošajos noteikumos, jāiekļauj detālplānojumos u.t.t.). Pretējā gadījumā, nav īsti ko uzraudzīt. Vislabāk tas sagatavojams plāna veidā (tabula, grafiks, jo teksta informāciju neuztver kā uzdevumus); * Saistošā TemPl daļa varētu būt noteikti principi, kas turpmāk jāievēro citu dokumentu izstrādē, un noteiktas rīcības (soļi, kas jāveic), atkarībā no TemPl specifikas - konkrētas teritorijas, kurām piemēro noteikumus; * Pēc būtības TemPl ir informācijas avots par esošo situāciju un identificē risināmos jautājumus, bet konkrētie risinājumi ir jāizstrādā tajā situācijā, kad tiek gatavots jaunais teritorijas plānojums. Tāpēc arī ieteikums nodalīt, vai vismaz iekšēji TemPl ietvaros sadalīt, kas ir izpēte un primārais informācijas avots, un kas ir attiecināms uz plānošanas dokumentiem. |
| **Ikšķiles pilsētas un ciemu apstādījumu koncepcija**  ***(Ogres novads)*** | | |
| (+) Risina ne tikai Ikšķiles, bet arī apkārtējo ciemu zaļināšanas jautājumus;  (+) Sasaiste ar TP zonējumu;  (+) Bagātīgs ilustratīvais materiāls;  (+) Vadlīnijas apstādījumu apsaimniekošanai konkrētās vietās;  (+) TemPl ieviešanas plāns ar prioritātēm. | (-) Nav norādes par TemPl darbības termiņu;  (-) Nav norādes par TemPl novērtēšanu (uzraudzību). | Sabiedrības līdzdalība TemPl izstrādes ietvaros īstenotajos sabiedrības iesaistes pasākumos bija zema. Iedzīvotāji tika aicināti iesniegt priekšlikumus par ainavas vērtībām bijušajā Ikšķiles novadā, dalīties ar stāstiem par kādu vietu, kokiem, augiem, ar kuriem saistās kāds īpašs notikums. Tika saņemts tikai viens ziņojums.  Sabiedrība tika aicināta arī izteikt viedokli par TemPl redakciju, taču netika saņemts neviens priekšlikums[[3]](#footnote-3).  Ogres novada pašvaldība nodrošina TemPl “Ikšķiles pilsētas un ciemu apstādījumu koncepcija” ievērošanu LP un DP izstrādes ietvaros, piemēram, izstrādājot detālplānojumu zemes vienībai Bīskapa Meinarda ielā 5A, Ikšķilē (zemes vienības kadastra apzīmējums 74940110380). |
| **Dārziņu apkaimes publiskās infrastruktūras attīstības tematiskais plānojums**  ***(Rīgas valstspilsēta)*** | | |
| Skaidrs, sabiedrībai labi saprotams mērķis - sezonāli apdzīvotas teritorijas transformēšana uz apkaimi ar vissezonas apdzīvojumu;  (+) Daudzpusīgs infrastruktūras vērtējums;  (+) Priekšlikumi kompleksai apkaimes attīstībai, fokusējoties uz vissezonas apdzīvojumu;  (+) Plaša sabiedrības iesaiste: apkaimes “gids”, jauna biedrība;  (+) Vizualizēti labās prakses piemēri infrastruktūrai;  (+) TemPl galvenais risinājums- teritorijas izmantošana, fokusējoties uz vissezonas apdzīvojumu saskan ar Rīgas TP noteikto zonējumu. | (-) Nav norādes par TemPl darbības termiņu;  (-) Nav norādes par TemPl novērtēšanu (uzraudzību). | Ņemot vērā Rīgas valstspilsētas un TemPl izstrādātāju (SIA “Metrum”) īstenotos pasākumus sabiedrības iesaistē, iedzīvotāju aktivitāte TemPl izstrādes laikā bija augsta.  Savu interešu pārstāvniecībai, iedzīvotājiem pašorganizējoties, izveidojās Dārziņu apkaimes iedzīvotāju biedrība. |
| **Ūdens teritoriju un krastmalu tematiskais plānojums**  ***(Rīgas valstspilsēta)*** | | |
| (+) Raksturota sasaiste ar citiem Rīgas valstspilsētas pašvaldības plānošanas dokumentiem;  (+) Veikta aptauja;  (+) Analizēta piekļuve ūdens malām;  (+) Ūdens kvalitātes, peldvietu, krastmalu, peldlīdzekļu izmantošanas vērtējums un ieteikumi labiekārtojumam;  (+) Izstrādāti krastmalu tipu šķērsprofili. | (-) Nav norādes par TemPl darbības termiņu;  (-) Nav norādes par TemPl novērtēšanu (uzraudzību). | TemPl Izmantots Rīgas valstspilsētas pašvaldības TP– atbilstoši TemPl risinājumiem paredzēta zemāka apbūve ūdensmalās, paredzēti atjaunojamie ūdensobjekti, TIAN ietvertas prasības, piemēram, peldvietu nepieciešamajam labiekārtojumam un infrastruktūras nodrošinājumam, prasības piestātnēm, laivu un jahtu ostu izveidei un tajā nepieciešamajai infrastruktūrai, nosacījumi piesārņotu un potenciāli piesārņotu teritoriju izmantošanai un apbūvei, utt.  No TemPl atvasinātie projekti ietverti Rīgas attīstības programmas 2022.-2027. gadam Rīcības plānā – centralizētās ūdensapgādes un kanalizācijas sistēmu paplašināšana/ierīkošana apkaimēs, kas robežojas ar virszemes ūdensobjektiem.  TemPl paredzētie detalizētie risinājumi publiskai piekļuvei labiekārtojamām krastmalām ņemti vērā, izstrādājot apkaimju centra attīstības konceptplānu Ķengaragam.  TemPl ietvertā informācija tiek izmantota, sagatavojot nosacījumus plānošanas dokumentiem citās pašvaldībās, kā arī lemjot par pašvaldības prasībām publisko ūdeņu izmantošanai.  Nav izstrādāti TemPl paredzētie detalizētie plānošanas dokumenti, kas apgrūtina ilgtermiņā plānotu ūdensmalu un ūdens teritoriju izmantošanu (negatīvā pieredze). |
| **Siguldas identitāti veidojošs tematiskais plānojums**  **(Siguldas novads)** | | |
| (+) Komplekss TemPl, kas integrēti risina svarīgus pilsētas attīstības jautājumus sešās jomās;  (+) Vairāku plānošanas uzņēmumu iesaiste TemPl izstrādē;  (+) Izveidota interaktīva vietne “Siguldieši plāno”;  (+) Mērogu detalizācija;  (+) Ieteikumi TP, LP, DP un citiem pašvaldības dokumentiem;  (+) TemPl popularizēšana semināros, citu pašvaldību konsultēšana. | TAPIS nav ievietots lēmums par TemPl apstiprināšanu.  (-) Nav norādes par TemPl darbības termiņu;  (-) Nav publiski pieejams TemPl uzraudzības ziņojums | Labā pieredze:  Iesaistīt sabiedrību jau procesā, kas varētu saukties – noteikt prioritātes tēmām, par kurām jāizstrādā TemPl, jo tad sabiedrība jau no paša sākuma sāk justies atbildīga par TemPl saturu.  Piesaistīt ļoti labus mārketinga speciālistus, kuri izstrādā plānu visām turpmākajām darbībām sabiedrības kompleksai iesaistei: visatbilstošākais sociālo tīklu variants (FB “Siguldieši plāno”), cik bieži jānotiek sapulcēm, lai nav par biežu, bet, lai cilvēki saprot regularitāti un ieraksta savos plānotājos, aktīvāko novadnieku personiska uzrunāšana un motivēšana līdzdalībai, interesantu tikšanās vietu izvēle. Ne tik labā pieredze saistās ar darbībām pēc TemPl apstiprināšanas, jo TAPIS nav ievietots pašvaldības lēmums par TemPl apstiprināšanu un nav sagatavots ziņojums par TemPl uzraudzību un novērtējumu.  Ieteikumi:  Normatīvos aktos TemPl noteikt kā dokumentu, kuru vadlīnijas ir pamatojums TemPl risinājumu nostiprināšanai saistošajos noteikumos. Ja dokumentā iekļautās vadlīnijas ir tikai ieteikumi, tās mēdz neievērot pat pati pašvaldība (speciālisti mainās, jaunie speciālisti nesaprot motivāciju tādiem vai citādiem ieteikumiem).  Atkarībā no TemPl tēmas jāapsver iespēja, ka TemPl vadlīnijas vai atsevišķus to punktus iekļauj kādā no plānošanas saistošajiem dokumentiem (TP, LP) piemēram, “nosacījumos apbūvei ievērot tematiskā plānojuma vadlīnijas”. Šādā gadījumā vadlīnijām jābūt konkrētām, lai tās būtu “izmērāmas” .  Ieteikums TAPL grozījumiem:  **32.pants. Tematiskie plānojumi**  (1) Visos teritorijas attīstības plānošanas līmeņos var izstrādāt tematiskos plānojumus, kuru darbības termiņu nosaka institūcija, kas apstiprina attiecīgo tematisko plānojumu.  (2) Tematiskos plānojumus ievēro, izstrādājot citus teritorijas attīstības plānošanas dokumentus.  TAPL var papildināt ar jaunu daļu vai punktu:  “ Tematiskais plānojums satur vadlīniju (ieteikumu) daļu un saistošo daļu. Ja tematiskais plānojums attiecas uz jomu, kas saistīta ar teritorijas plānojumiem, lokālplānojumiem, detālplānojumiem, tematiskā plānojuma saistošā daļa jāietver šajos plānošanas dokumentos." |
| **Talsu pakalnu loka dzīvināšanas plāns 2019.-2025.gadam**  ***(Talsu novads)*** | | |
| (+) Pārdomāta un labi organizēta iedzīvotāju, uzņēmēju iesaiste;  (+) Analīze, priekšlikumi dažādos Talsu pilsētas attīstības svarīgos aspektos;  (+) Rīcības programma ar rezultatīviem rādītājiem, atbildīgajiem un rīcību prioritāšu “kāpnēm”;  (+) Rīcības integrētas novada AP;  (+) TemPl uzraudzības definēšana un uzraudzības sākotnējā īstenošana;  (+) Ir norādīts TemPl darbības laiks. | (-) Sākotnēji izstrādāts kā rīcību plāns konkrētai teritorijai. Pēc attīstības programmas izstrādes daļēji dublē Attīstības programmā noteiktās rīcības;  (-) Attiecināms uz daļu no pilsētas teritorijas. | Uzsākot kādu plānošanas dokumenta izstrādi, izvērtēt tā nepieciešamību un pielietošanu pēc apstiprināšanas.  Izstrādājot tematisko plānu, to saskaņot ar spēkā esošiem vai uzsāktiem pašvaldības dokumentiem. Svarīgi atsevišķu jautājumu risināšanā iekļaut atbildīgās institūcijas (Nacionālā kultūras mantojuma pārvalde, Dabas aizsardzības pārvalde, VSIA “Latvijas valsts ceļi”).  Iedzīvotāju iesaiste ir svarīga, bet objektīvi jāvērtē tās rezultāti, lai tie būtu sabalansēti un reālistiski.  . |
| **Valmieras pilsētas transporta infrastruktūras attīstības koncepcija**  ***(Valmieras valstspilsēta)*** | | |
| (+) Detalizēta satiksmes dalībnieku un infrastruktūras analīze;  (+) Rīcības plāns ar prioritātēm;  (+) Priekšlikumi sarkano līniju un būvlaižu korekcijām;  (+) Pašreizējie un perspektīvie ielu posmu škērsprofili.  (+) TAPIS sistēmā ir pieejams ziņojums par tematiskā plānojuma publiskās apspriešanas rezultātiem;  (+) Vides pārskata 11. nodaļā aprakstīti paredzētie pasākumi dokumenta īstenošanas monitoringa nodrošināšanai, tas skaitā indikatori tematiskā plānojuma monitoringa ziņojuma izstrādei apkopoti 6.tabulā. | (-) Nav norādes par TemPl darbības termiņu. | Lai izprastu pašvaldības vajadzības un iespējamos risinājumus jau dokumenta izstrādes procesā, ļoti vērtīgas ir regulāras tikšanās ar TemPl izstrādātāju (ārpakalpojuma sniedzēju) un pašvaldības speciālistiem darba grupās.  Pašlaik notiek Valmieras novada TP izstrāde, kā ietvaros tiek aktualizēts arī TemPl “Valmieras pilsētas transporta infrastruktūras attīstības koncepcija”. Jaunu ielu plānošanā un esošo uzlabošanā tiek izvērtēti minētajā TemPl ietvertie priekšlikumi. |

1. 12 padziļināti analizēto TemPl stipro pušu vērtējums veikts nolūkā uzsvērt katra TemPl īpašo vērtību. Tas sagatavots sadarbībā ar pašvaldībām. Pašvaldību pieredze un ieteikumi apkopoti daļēji strukturēto interviju laikā ar pašvaldības pārstāvjiem, kas notika laika periodā no 2024.gada 15.decembra līdz 2025.gada 10.janvārim [↑](#footnote-ref-1)
2. TemPl tiek izstrādāts Latvijas – Lietuvas pārrobežu sadarbības programmas (2014.–2020.) projekta „Zaļās infrastruktūras pilnveidošana zemieņu upju ainavā” (ENGRAVE, Nr.LLI-291) ietvaros. Plašāka informācija par projektu un tā norisi Bauskas novadā <https://www.bauskasnovads.lv/lv/jaunums/teritorijas-planosana-saistiba-ar-ainavu-un-zalas-infrastrukturas-aspektiem> [↑](#footnote-ref-2)
3. Detalizētāku informāciju par iedzīvotāju iesaistes pasākumiem bijušā Ikšķiles novada TemPl izstrādē Ogres novada pašvaldība nesniedza [↑](#footnote-ref-3)